CELEX: 32020D0660
Language: bg
Date: 2020-05-15 00:00:00
Title: Решение за изпълнение (ЕС) 2020/660 на Комисията от 15 май 2020 година за изменение на Решение за изпълнение (ЕС) 2019/1326 по отношение на електромагнитната съвместимост на електромеханичните контактори и пускателите за двигатели, дъгогасителните устройства, разпределителните табла, предназначени за експлоатация от неквалифицирани лица и в индустриални кари

18.5.2020   
               
               
                  BG
               
               
                  Официален вестник на Европейския съюз
               
               
                  L 155/16
               
            
         РЕШЕНИЕ ЗА ИЗПЪЛНЕНИЕ (ЕС) 2020/660 НА КОМИСИЯТА
         от 15 май 2020 година
         за изменение на Решение за изпълнение (ЕС) 2019/1326 по отношение на електромагнитната съвместимост на електромеханичните контактори и пускателите за двигатели, дъгогасителните устройства, разпределителните табла, предназначени за експлоатация от неквалифицирани лица и в индустриални кари
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Регламент (ЕС) № 1025/2012 на Европейския парламент и на Съвета от 25 октомври 2012 г. относно европейската стандартизация, за изменение на директиви 89/686/ЕИО и 93/15/ЕИО на Съвета и на директиви 94/9/ЕО, 94/25/ЕО, 95/16/ЕО, 97/23/ЕО, 98/34/ЕО, 2004/22/ЕО, 2007/23/ЕО, 2009/23/ЕО и 2009/105/ЕО на Европейския парламент и на Съвета и за отмяна на Решение 87/95/ЕИО на Съвета и на Решение № 1673/2006/ЕО (1) на Европейския парламент и на Съвета, и по-специално член 10, параграф 6 от него,
         като има предвид, че:
         
                     (1)
                  
                  
                     В съответствие с член 13 от Директива 2014/30/ЕС (2) на Европейския парламент и на Съвета се счита, че електрическите съоръжения, които съответстват на хармонизираните стандарти или части от тях, данните за които са били публикувани в Официален вестник на Европейския съюз, съответстват на установените в приложение I към същата директива съществени изисквания, обхванати от тези стандарти или части от тях.
                  
               
                     (2)
                  
                  
                     По силата на Решение за изпълнение C(2016) 7641 на Комисията (3), същата отправи към Европейския комитет по стандартизация (CEN), Европейския комитет за стандартизация в електротехниката (Cenelec) и Европейския институт за стандарти в далекосъобщенията (ETSI) искане за изготвяне и преразглеждане на хармонизирани стандарти за електромагнитната съвместимост в подкрепа на Директива 2014/30/ЕС.
                  
               
                     (3)
                  
                  
                     Въз основа на искането, изложено в Решение за изпълнение C(2016) 7641, CEN и Cenelec подготвиха хармонизирани стандарти EN IEC 60947—4-1: 2019 за електромеханичните контактори и пускателите за двигатели и EN IEC 60947—9-1: 2019 за дъгогасителните устройства.
                  
               
                     (4)
                  
                  
                     Въз основа на искането, изложено в Решение за изпълнение C(2016) 7641, CEN и Cenelec преработиха хармонизиран стандарт EN 12895: 2015, чиито данни са публикувани в серия С на Официален вестник на Европейския съюз. (4)Това доведе до приемането на хармонизиран стандарт EN 12895:2015+A1:2019 за индустриалните кари.
                  
               
                     (5)
                  
                  
                     Комисията, съвместно със CEN и Cenelec, направи оценка на това дали хармонизираните стандарти EN IEC 60947-4-1:2019, EN IEC 60947-9-1:2019 и EN 12895:2015+A1:2019 са в съответствие със съдържащото се в Решение за изпълнение C(2016) 7641 искане.
                  
               
                     (6)
                  
                  
                     Стандартите EN IEC 60947-4-1:2019, EN IEC 60947-9-1:2019 и EN 12895:2015+A1:2019 отговарят на съществените изисквания, които те имат за цел да обхванат и които са изложени в Директива 2014/30/ЕС. Поради това е целесъобразно данните за тези стандарти да се публикуват в Официален вестник на Европейския съюз.
                     
                  
               
                     (7)
                  
                  
                     Техническите спецификации за електромагнитна устойчивост на изделията, обхванати от хармонизиран стандарт EN 55103—2:2009, чиито данни са публикувани в серия С на Официален вестник на Европейския съюз (5)
                        , са обхванати и от по-нов хармонизиран стандарт, EN 55035:2017, чиито данни са публикувани в Официален вестник на Европейския съюз с Решение за изпълнение (ЕС) 2019/1326 на Комисията (6). Поради това хармонизиран стандарт EN 55103-2:2009 следва да бъде отменен.
                  
               
                     (8)
                  
                  
                     CEN и Cenelec изготвиха проект на поправка (61439-3:2012/AC:2019-04) на хармонизирания стандарт EN 61439-3:2012, чиито данни са публикувани в серия С на Официален вестник на Европейския съюз (7). Тъй като с поправката се въвеждат технически корекции, и с цел гарантиране на правилното и последователно прилагане на хармонизиран стандарт EN 61439-3:2012, е целесъобразно данните на хармонизирания стандарт да се публикуват заедно с тези на поправката в Официален вестник на Европейския съюз.
                  
               
                     (9)
                  
                  
                     Поради това е необходимо от серия С на Официален вестник на Европейския съюз да се заличат данните на хармонизираните стандарти EN 55103-2:2009, EN 12895:2015 и EN 61439-3:2012. За да се осигури достатъчно време на производителите да се подготвят за прилагането на хармонизираните стандарти EN 55035:2017, EN 12895:2015+A1:2019 и EN 61439-3:2012, поправени с EN 61439-3:2012/AC:2019-04, е необходимо да се отложи заличаването на данните на хармонизираните стандарти EN 55103-2:2009, EN 12895:2015 и EN 61439-3:2012.
                  
               
                     (10)
                  
                  
                     В приложение I към Решение за изпълнение (ЕС) 2019/1326 се изброяват данните на хармонизираните стандарти, осигуряващи презумпция за съответствие с Директива 2014/30/ЕС. Данните на хармонизираните стандарти EN IEC 60947-4-1:2019, EN IEC 60947-9-1:2019 и EN 61439-3:2012, поправени с EN 61439-3:2012/AC:2019-04 и EN 12895:2015+A1:2019 следва да бъдат включени в приложение I към Решение за изпълнение (ЕС) 2019/1326.
                  
               
                     (11)
                  
                  
                     В приложение II към Решение за изпълнение (ЕС) 2019/1326 са посочени данните на хармонизираните стандарти към Директива 2014/30/ЕС, които се заличават от Официален вестник на Европейския съюз. Данните на хармонизирани стандарти EN 55103-2:2009, EN 12895:2015 и EN 61439-3:2012 следва да бъдат включени в приложение II към Решение за изпълнение (ЕС) 2019/1326.
                  
               
                     (12)
                  
                  
                     Поради това Решение за изпълнение (ЕС) 2019/1326 следва да бъде съответно изменено.
                  
               
                     (13)
                  
                  
                     Съответствието с хармонизиран стандарт осигурява презумпция за съответствие със съответните съществени изисквания, определени в законодателството на Съюза за хармонизация, считано от датата на публикуване на данните на този стандарт в Официален вестник на Европейския съюз. Поради това настоящото решение следва да влезе в сила в деня на публикуването му,
                  
               ПРИЕ НАСТОЯЩОТО РЕШЕНИЕ:
         
            Член 1
            Приложение I към Решение за изпълнение (ЕС) 2019/1326 се изменя в съответствие с приложение I към настоящото решение.
         
         
            Член 2
            Приложение II към Решение за изпълнение (ЕС) 2019/1326 се изменя в съответствие с приложение II към настоящото решение.
         
         
            Член 3
            Настоящото решение влиза в сила в деня на публикуването му в Официален вестник на Европейския съюз.
         
         
            Съставено в Брюксел на 15 май 2020 година.
            
               
                  За Комисията
               
               
                  Председател
               
               Ursula VON DER LEYEN
            
         
         
            (1)  ОВ L 316, 14.11.2012 г., стр. 12.
         
            (2)  Директива 2014/30/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно електромагнитната съвместимост (ОВ L 96, 29.3.2014 г., стр. 79).
         
            (3)  Решение за изпълнение C(2016) 7641 на Комисията от 30 ноември 2016 г. относно искане за стандартизация до Европейския комитет по стандартизация, Европейския комитет за стандартизация в електротехниката и Европейския институт за стандарти в далекосъобщенията, във връзка с хармонизираните стандарти придружаващи Директива 2014/30/ЕС на Европейския парламент и на Съвета от 26 февруари 2014 г. за хармонизиране на законодателствата на държавите членки относно електромагнитната съвместимост.
         
            (4)  ОВ C 246, 13.7.2018 г., стр. 1.
         
            (5)  ОВ C 246, 13.7.2018 г., стр. 1.
         
            (6)  Решение за изпълнение (EC) 2019/1326 на Комисията от 5 август 2019 г. относно хармонизираните стандарти за електромагнитната съвместимост, изготвен към Директива 2014/30/ЕС на Европейския парламент и на Съвета (ОВ L 206, 6.8.2019 г., стр. 27).
         
            (7)  ОВ C 246, 13.7.2018 г., стр. 1.
      
      
         
            ПРИЛОЖЕНИЕ I
            В приложение I към Решение за изпълнение (ЕС) 2019/1326 се добавят следните вписвания:
            
               
                           №
                        
                        
                           Данни на стандарта
                        
                     
                           „6.
                        
                        
                           EN IEC 60947-4-1:2019
                           Комутационни апарати за ниско напрежение. Част 4-1: Контактори и пускатели за двигатели. Електромеханични контактори и пускатели за двигатели
                        
                     
                           7.
                        
                        
                           EN IEC 60947-9-1:2019
                           Комутационни апарати за ниско напрежение. Част 9-1: Активни системи за намаляване на повредите от дъга. Дъгогасителни устройства.
                        
                     
                           8.
                        
                        
                           EN 61439-3:2012
                           Комплектни комутационни устройства за ниско напрежение. Част 3: Разпределителни табла, предназначени за експлоатация от неквалифицирани лица
                           EN 61439-3:2012/AC:2019-04
                        
                     
                           9.
                        
                        
                           EN 12895:2015+A1:2019
                           Индустриални кари. Електромагнитна съвместимост.“
                        
                     
         
      
      
         
            ПРИЛОЖЕНИЕ II
            В приложение II към Решение за изпълнение (ЕС) 2019/1326 се добавят следните вписвания:
            
               
                           №
                        
                        
                           Данни на стандарта
                        
                        
                           Дата на оттеглянето
                        
                     
                           „4.
                        
                        
                           EN 55103-2:2009
                           Електромагнитна съвместимост. Стандарт за група продукти за професионални аудио-, видео- и аудио-визуални устройства и професионални устройства за управление на светлината за спектакли. Част 2: Устойчивост
                        
                        
                           18 ноември 2021 г.
                        
                     
                           5.
                        
                        
                           EN 61439-3:2012
                           Комплектни комутационни устройства за ниско напрежение. Част 3: Разпределителни табла, предназначени за експлоатация от неквалифицирани лица
                        
                        
                           18 ноември 2020 г.
                        
                     
                           6.
                        
                        
                           EN 12895:2015
                           Индустриални кари. Електромагнитна съвместимост.
                        
                        
                           18 ноември 2021 г.“